Diari Oficial de la Generalitat Valenciana


Sumari del DOGV 7309, del 03-07-2014 (2014/6179)

RESOLUCIÓ de 25 de juny de 2014, del secretari autonòmic d'Economia i Ocupació, director general del Servici Valencià d'Ocupació i Formació, per la qual es publica la línia de crèdit i l'import global màxim destinat a les ajudes especials dirigides als treballadors afectats pels expedients de regulació d'ocupació 76/2000 i 25/2001, corresponent a l'anualitat 2013, regulades en l'Orde 58/2010, de 29 de desembre, de la Conselleria d'Economia, Hisenda i Ocupació
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7309

Data del DOGV
:   03-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6179


Data del document
:   25-06-2014

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 25 de juny de 2014, del secretari autonòmic d'Economia i Ocupació, director general del Servici Valencià d'Ocupació i Formació, per la qual es publica la línia de crèdit i l'import global màxim destinat a les ajudes especials dirigides als treballadors afectats pels expedients de regulació d'ocupació 76/2000 i 25/2001, corresponent a l'anualitat 2013, regulades en l'Orde 58/2010, de 29 de desembre, de la Conselleria d'Economia, Hisenda i Ocupació [2014/6179]  
El Reial Decret 196/2010, de 26 de febrer, establix mesures per a facilitar la reinserció laboral, així com l'establiment d'ajudes especials als treballadors afectats pels expedients de regulació d'ocupació 76/2000, de 8 de març, i 25/2001, de 31 de juliol, de 2001. Este reial decret va ser objecte d'adaptació a l'àmbit de la Generalitat mitjançant l'Orde 58/2010, de 29 de desembre, de 2010, de la Conselleria d'Economia, Hisenda i Ocupació, la qual regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001, modificada per l'Orde 12/2011, de 20 de setembre, de la Conselleria d'Educació, Formació i Ocupació.  
De conformitat amb el que disposa l'article 3 del Reial Decret 196/2010, el finançament de les mesures allí regulades s'efectua a càrrec de la dotació pressupostària consignada a este efecte en el pressupost del Servici Públic d'Ocupació Estatal, gestió que correspon a les comunitats autònomes amb competències en matèria de gestió de les polítiques actives d'ocupació.  
La Generalitat Valenciana va cursar dins del termini i en la forma escaient la sol·licitud de l'habilitació del corresponent lliurament per a l'exercici 2013 en la forma determinada en l'article 10 del Reial Decret 196/2010. Respecte d'això, mitjançant la Resolució de 30 d'abril de 2014, la Direcció General del Servici Públic d'Ocupació Estatal ha fet efectiu a la Comunitat Valenciana el lliurament dels fons destinats a finançar l'anualitat 2013 de les ajudes especials als treballadors afectats pels expedients de regulació d'ocupació 76/2000, de 8 de març de 2001, i de 25/2001, de 31 de juliol, de 2001, regulades pel Reial Decret 196/2010, de 26 de febrer, modificat pel Reial Decret 1783/2011, de 16 desembre.  
D'acord amb el que s'ha exposat i de conformitat amb l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i amb les disposicions addicional primera i final única de l'Orde 58/2010, és procedent publicar els crèdits destinats a finançar les mesures regulades en l'Orde 58/2010, de 29 de desembre, de 2010, corresponents a l'exercici 2013, resolc:  
  
Únic. Finançament  
Publicar la dotació per a finançar les ajudes especials destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001, regulades en l'Orde 58/2010, de 29 de desembre, corresponents a l'anualitat 2013, que es finançaran a càrrec del capítol IV del subprograma 322.53, Plans Especials de Suport a l'Ocupació en Sectors Productius, codi de línia T7731000 «Ajudes especials als treballadors de Sintel afectats per l'ERO», del pressupost per a 2014 del Servici Valencià d'Ocupació i Formació, per un import màxim de 200.000 euros.  
  
Contra este acte, que esgota la via administrativa, els interessats poden interposar un recurs contenciós administratiu en el termini de dos mesos comptador des de l'endemà de la publicació davant del Jutjat Contenciós Administratiu del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener. I això sense perjuí de la possibilitat que els interessats puguen exercitar, si és el cas, qualsevol altre que consideren procedent.  
  
  
València, 25 de juny de 2014.- El secretari autonòmic d'Economia i Ocupació, director general del SERVEF: Fernando Díaz Requena.